
1. VISPĀRĪGA INFORMĀCIJA
1.1. Iepirkuma identifikācijas numurs – LNA 2026/10.
1.2. Pasūtītāja nosaukums un rekvizīti:
Latvijas Nacionālais arhīvs (turpmāk – Pasūtītājs vai LNA)
Adrese: Šķūņu iela 11, Rīga, LV-1050
Reģistrācijas Nr. 90009476367
Tālrunis: 20043706
E-pasts: pasts@arhivi.gov.lv
Tīmekļa vietne: www.arhivi.gov.lv
Bankas rekvizīti: Valsts kase
Konts Nr. LV53TREL2220663003000
1.3. Atklātu konkursu “LNA nacionālā dokumentārā mantojuma dokumentu dezinfekcija” (turpmāk – Iepirkums) saskaņā ar PIL 24.panta pirmo daļu rīko iepirkumu komisija (turpmāk – Komisija), kas izveidota ar LNA 2026.gada 20.jūlija rīkojumu Nr. LV_LNA-1.4.3./15-2026 „Par iepirkuma komisiju iepirkumam “LNA nacionālā dokumentārā mantojuma dokumentu dezinfekcija"”.
1.4. Iepirkuma kontaktpersona: LNA Administratīvā departamenta direktora vietnieka iepirkumu jautājumos pienākumu izpildītājs Mārtiņš Miķelsons, tālrunis: 26013733, e-pasts: martins.mikelsons@arhivi.gov.lv.
1.5. Iepirkuma priekšmets ir Dokumentu dezinfekcijas procesa veikšana, kā arī dokumentu pārvietošana uz un no dezinfekcijas (turpmāk – Pakalpojums) saskaņā ar Iepirkuma nolikuma (turpmāk – Nolikums) noteikumiem.
1.6. CPV kods: 90921000-9, Dezinfekcijas un kaitēkļu apkarošanas pakalpojumi.
1.7. Finansējuma avots – LNA budžets (100%).
1.8. Iepirkuma procedūra – atklāts konkurss.
1.9. Iepirkums nav sadalīts daļās. Ja pretendenta piedāvājuma kopējā cena pārsniedz Pasūtītāja iepirkumam paredzēto finansējumu, Pasūtītājs ir tiesīgs pirms līguma noslēgšanas samazināt Pakalpojuma apjomu, saglabājot pretendenta piedāvāto vienības cenu un pārējos piedāvājuma nosacījumus. Līguma kopējā summa šādā gadījumā nepārsniedz Pasūtītāja iepirkumam paredzēto finansējumu.
1.10. Katrs Pretendents drīkst iesniegt tikai vienu piedāvājuma variantu. Piedāvājumam jāaptver viss iepirkuma priekšmeta apjoms. Nevar tikt piedāvāta nepilna daļa.
1.11. Līguma slēgšanas tiesības tiks piešķirtas Pretendentam, kurš atbilst Nolikumā izvirzītajām kvalifikācijas prasībām un iesniedzis Nolikuma un Tehniskās specifikācijas (Nolikuma 2.pielikuma) prasībām atbilstošu piedāvājumu ar zemāko cenu (bez PVN).
1.12. Piedāvājumam ir jābūt spēkā 60 (sešdesmit) dienas pēc piedāvājumu iesniegšanas termiņa beigām.
1.13. Iepirkuma līguma (turpmāk – Līgums) izpildes vieta un pakalpojuma izpildes termiņš:
1.13.1. Līguma izpildes vieta: dezinficējamo dokumentu saņemšana un nodošana notiek Skandu ielā 14, Rīgā;
1.13.2. Pakalpojumu izpildes termiņš ir 30 dienas no Līguma noslēgšanas brīža. 
1.14. Par pretendentu Iepirkumā var būt jebkura fiziska vai juridiska persona, šādu personu apvienība jebkurā to kombinācijā, kura iesniegusi piedāvājumu atbilstoši Nolikuma prasībām. Piedalīšanās Iepirkumā ir pretendenta brīvas gribas izpausme. Iepirkuma nosacījumi visiem pretendentiem ir vienādi.
2. IEPIRKUMA DOKUMENTU UN PAPILDU INFORMĀCIJAS SAŅEMŠANA
2.1. Iepirkuma dokumenti ir bez maksas un brīvi pieejami Elektronisko iepirkumu sistēmas (turpmāk - EIS) e-konkursu apakšsistēmā https://www.eis.gov.lv/EKEIS/Supplier/Procurement/180110.
2.2. Ja pretendents ir laikus pieprasījis papildu informāciju par Nolikuma prasībām, Komisija to sniedz 5 (piecu) darbadienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
2.3. Informācijas apmaiņa starp Pasūtītāju un pretendentiem notiek PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Ieinteresētais pretendents papildu informāciju par Nolikumā iekļautajām prasībām pieprasa rakstiskā veidā, ievietojot to EIS e-konkursu apakšsistēmā Pasūtītāja pircēja profilā.
2.4. Jebkura papildu informācija, tostarp arī atbildes uz pretendentu uzdotajiem jautājumiem (norādot arī uzdotos jautājumus), saistībā ar Iepirkumu tiks publicēta EIS e-konkursu apakšsistēmā Pasūtītāja Pircēja profilā https://www.eis.gov.lv/EKEIS/Supplier/Procurement/180110. 
2.5. Ja minētās ziņas Pasūtītājs ir ievietojis EIS e-konkursu apakšsistēmā Pasūtītāja Pircēja profilā, tiek uzskatīts, ka ieinteresētā persona ir saņēmusi papildu informāciju.
2.6. Pretendentam ir pienākums sekot informācijai, kas tiek publicēta EIS e-konkursu apakšsistēmā Pasūtītāja Pircēja profilā, saistībā ar Iepirkumu. Pasūtītāja Komisija nav atbildīga par to, ja kāda ieinteresētā persona nav iepazinusies ar informāciju, kam nodrošināta brīva un tieša elektroniskā pieeja EIS e-konkursu apakšsistēmā Pasūtītāja Pircēja profilā.
2.7. Laikā no piedāvājumu iesniegšanas dienas līdz to atvēršanas brīdim Komisija nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Komisija nesniedz informāciju par vērtēšanas procesu.
3. PIEDĀVĀJUMA NOFORMĒŠANA UN IESNIEGŠANA
3.1. Pretendents sagatavo un iesniedz piedāvājumu saskaņā ar Nolikumā izvirzītajām prasībām.
3.2. Piedāvājums jāiesniedz elektroniski EIS e-konkursu apakšsistēmā Pasūtītāja Pircēja profilā https://www.eis.gov.lv/EKEIS/Supplier/Procurement/180110. Ārpus EIS Pasūtītāja Pircēja profila un/vai pēc 3.3.punktā norādītā piedāvājumu iesniegšanas termiņa iesniegtie piedāvājumi tiks atzīti par neatbilstošiem Nolikuma prasībām un tiks nosūtīti atpakaļ iesniedzējam.
3.3. Piedāvājumu iesniegšanas termiņš ir līdz 2026. gada 9.septembrim plkst.8.00. Piedāvājumi tiks atvērti EIS sistēmā https://www.eis.gov.lv/EKEIS/Supplier/Procurement/180110 2026.gada 9.septembrī plkst. 12.00. Piedāvājumu atvēršanas sanāksmes finanšu piedāvājumu kopsavilkums būs pieejams EIS.
3.4. Pirms Nolikuma 3.3.punktā noteiktā piedāvājumu iesniegšanas termiņa beigām pretendenti ir tiesīgi grozīt vai atsaukt iesniegto piedāvājumu, izmantojot attiecīgos EIS pieejamos rīkus.
3.5. Pēc Nolikuma 3.3.punktā noteiktā piedāvājuma iesniegšanas termiņa beigām pretendents:
3.5.1. nav tiesīgs grozīt iesniegto piedāvājumu;
3.5.2. ir tiesīgs atsaukt iesniegto piedāvājumu, rakstveidā par to informējot Komisiju. Šajā gadījumā piedāvājuma atsaukšana izbeidz turpmāku pretendenta dalību Iepirkumā.
3.6. Piedāvājums jāsagatavo un jāiesniedz latviešu valodā. Ja kāds no piedāvājumā iekļautajiem dokumentiem vai informatīvajiem materiāliem ir svešvalodā, tam jāpievieno tulkojums latviešu valodā, ja vien Nolikumā un tā pielikumos nav tieši paredzēta iespēja noteiktus dokumentus vai informatīvos materiālus iesniegt citās valodās.
3.7. Visiem piedāvājumā iekļauto dokumentu tulkojumiem jābūt noformētiem saskaņā ar Ministru kabineta 2000.gada 22.augusta noteikumu Nr.291 „Kārtība, kādā apliecināmi dokumentu tulkojumi valsts valodā” 6.punkta prasībām.
3.8. Pretendents ir tiesīgs apliecināt visus piedāvājumā esošos tulkojumus, iesniedzot vienu kopēju apliecinājumu, kas attiecas uz visiem tulkojumiem. 
3.9. Visiem piedāvājumā iekļautajiem dokumentiem jābūt skaidri salasāmiem, bez labojumiem un sagatavotiem atbilstoši Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
3.10. Piedāvājumā iekļautajiem elektroniskajiem dokumentiem un drukātas formas dokumentu elektroniskajām kopijām jābūt noformētām saskaņā ar Elektronisko dokumentu likuma un Ministru kabineta 2005.gada 28.jūnija noteikumu Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” prasībām attiecībā uz elektronisko dokumentu un drukātas formas dokumentu elektronisko kopiju noformēšanu un juridisko spēku.
3.11. Pretendents ir tiesīgs apliecināt visus piedāvājumā esošos atvasinātos dokumentus, iesniedzot vienu kopēju apliecinājumu, kas attiecas uz visiem atvasinātajiem dokumentiem.
3.12. Informāciju, kas ir komercnoslēpums saskaņā ar Komerclikuma 19.pantu vai kas uzskatāma par konfidenciālu informāciju, pretendents konkrēti norāda ar atzīmi “Komercnoslēpums” tikai uz tām piedāvājuma teksta daļām, kuras satur šāda rakstura informāciju. Komercnoslēpums vai konfidenciāla informācija nevar būt informācija, kas saskaņā ar normatīvajiem aktiem ir vispārpieejama, tostarp Nolikumā iekļautā informācija, kā arī piedāvātā cena.
4. PIEDĀVĀJUMĀ IEKĻAUJAMIE DOKUMENTI UN PRASĪBAS TO SATURAM
4.1. Pieteikums dalībai Iepirkumā saskaņā ar 1.pielikumu.
4.2. Pilnvara, ja piedāvājumā iekļaujamos dokumentus paraksta pretendenta pilnvarota persona.
4.3. Pilnvara[footnoteRef:1], ja piedāvājumu iesniedz pretendenta pilnvarota persona. [1:  Ja pretendents vienu un to pašu personu pilnvarojis parakstīt piedāvājumā iekļaujamos dokumentus un iesniegt piedāvājumu, tad var iesniegt tikai vienu pilnvaru, kurā norādīts viss pilnvarojuma apjoms.] 

4.4. Finanšu piedāvājums saskaņā ar Nolikuma 3.pielikumā esošo veidni.
4.4.1. piedāvājuma cena jāaprēķina un jānorāda EUR ar precizitāti 2 (divas) zīmes aiz komata.
4.4.2. piedāvājuma cenā jāiekļauj visi ar Līguma izpildi saistītie izdevumi, tostarp administratīvās izmaksas, transporta izdevumi, dokumentu pakošanas, kraušanas, pārvietošanas, kastu, saiņu, palešu, transporta, dezinfekcijas materiālu, dezinficēšanas, nodokļu un citas ar Līguma izpildi saistītās izmaksas, kā arī visi iespējamie riski, kas varētu rasties, lai nodrošinātu Līguma izpildi Līgumā noteiktajos termiņos, pilnā apjomā un labā kvalitātē.
4.4.3. Elektronisko iepirkumu sistēmā jānorāda finanšu piedāvājuma summa (finanšu piedāvājuma rindas “Finanšu piedāvājuma summa, EUR bez PVN” vērtība).
4.5. Bilances izdruka vai zvērināta revidenta apstiprināta operatīvā bilance saskaņā ar Nolikuma 5.7.1.apakšpunkta prasību.
4.6. Peļņas–zaudējumu aprēķinu izdrukas vai zvērināta revidenta apstiprināta operatīvā bilance un peļņas–zaudējumu aprēķins saskaņā ar Nolikuma 5.7.2. apakšpunkta prasībām.
4.7. Apliecinājums par neatkarīgi izstrādātu piedāvājumu saskaņā ar 4.pielikumu.
4.8. Pretendentam nav nepieciešams sagatavot atsevišķu tehnisko piedāvājumu, jo, parakstot pieteikumu par piedalīšanos Iepirkumā (1.pielikums), pretendents apliecina, ka piekrīt un apņemas ievērot un izpildīt visas Tehniskās specifikācijas (2.pielikums) prasības.
4.9. Ja piedāvājumu iesniedz personu apvienība, visi apvienības dalībnieki paraksta gan pieteikumu dalībai Iepirkumā, gan finanšu piedāvājumu.
5. PRASĪBAS PRETENDENTIEM
5.1. Pretendentam jābūt reģistrētam Latvijas Republikas normatīvajos aktos noteiktajā kārtībā. Ārvalstī reģistrētam pretendentam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti vai to kopijas.
5.2. Uz pretendentu nedrīkst attiekties PIL 42. panta otrās daļas un Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktie izslēgšanas nosacījumi.
5.3. Nolikuma 5.2.punktā minēto izslēgšanas nosacījumu esamību Komisija pārbauda tikai attiecībā uz pretendentu, kuram saskaņā ar piedāvājumu vērtēšanas rezultātiem būtu piešķiramas Līguma slēgšanas tiesības, atbilstoši PIL 42.panta devītajā un desmitajā daļā un Sankciju likuma 11.¹ panta trešajā daļā noteiktajam.
5.4. Ja piedāvājumu iesniedz piegādātāju apvienība, tad uz katru apvienības dalībnieku attiecas Nolikuma 5.1. un 5.2.punkts, bet pārējos Nolikuma punktos izvirzītās prasības jāizpilda piegādātāju apvienībai kopumā.
5.5. Ja piedāvājumu Iepirkuma procedūrai iesniedz piegādātāju apvienība, piedāvājumam pievieno visu piegādātāju apvienības dalībnieku parakstītu apliecinājumu par piegādātāju apvienības dalībnieku atbildības sadalījumu Līguma izpildē un norāda personu, kura ir pilnvarota pārstāvēt piegādātāju apvienību Iepirkumā.
5.6. Ja personu apvienību atzīst par Iepirkuma procedūras uzvarētāju, dalībnieku pienākums ir pēc Pasūtītāja pieprasījuma līdz Līguma slēgšanai izveidot sabiedrību saskaņā ar Latvijas Republikas normatīvajiem aktiem. Šo pieprasījumu Pasūtītājs paziņo vienlaikus ar lēmumu par Iepirkuma procedūras rezultātiem.
5.7. Prasības attiecībā uz pretendenta saimniecisko un finansiālo stāvokli:

	Prasība
	Iesniedzamie dokumenti

	5.7.1. Pretendenta Valsts ieņēmumu dienestā pēdējā iesniegtajā gada pārskatā ir pozitīvs bilances postenis “Pašu kapitāls kopā”.

Ja piedāvājumu iesniedz piegādātāju apvienība, šī prasība attiecināma uz apvienības dalībniekiem, uz kuru finansiālajām spējām pretendents balstās un kuri būs finansiāli atbildīgi par Līguma izpildi.
	Pretendents iesniedz pēdējā finanšu gada bilances izdruku no VID elektroniskās deklarēšanās sistēmas vai zvērināta revidenta apstiprinātu operatīvo bilanci.

	5.7.2. Pretendenta vidējam gada finanšu apgrozījumam trīs iepriekšējo finanšu gadu periodā jābūt vismaz līguma summas apmērā (ne mazākam). 

Ja piedāvājumu iesniedz piegādātāju apvienība, šī prasība attiecināma uz apvienības dalībniekiem, uz kuru finansiālajām spējām pretendents balstās un kuri būs finansiāli atbildīgi par līguma izpildi.

Ja Pretendents reģistrēts mazāk nekā trīs gadus, atbilstību pierāda par faktiski nostrādāto laiku.
	Pretendents iesniedz peļņas – zaudējumu aprēķinu izdrukas no EDS par iepriekšējiem trīs gadiem, par kuriem Pretendentam bija jāiesniedz gada pārskats.
Ja pretendents nav iesniedzis saimnieciskā gada finanšu pārskatu, pretendentam jāiesniedz zvērināta revidenta apstiprināta operatīvā bilance un peļņas – zaudējumu aprēķins.



6. IESAISTĪTĀS PERSONAS 
6.1. Attiecībā uz pretendenta saimnieciskajām un finansiālajām spējām pretendents var balstīties uz citu personu iespējām, pierādot Iepirkuma Komisijai, ka tam faktiski būs pieejami šo personu resursi, kuru pašam nav un kuri nepieciešami Iepirkuma Līguma izpildei uz visu Iepirkuma Līguma izpildes laiku, ciktāl tie būs nepieciešami, un ka šīs personas būs solidāri atbildīgas par Iepirkuma Līguma izpildi.
6.2. Konkursā izraudzītā pretendenta personas, kuras tas iesaistījis Līguma izpildē, par kurām sniedzis informāciju Pasūtītājam un kuru kvalifikācijas atbilstību izvirzītajām prasībām Pasūtītājs ir vērtējis, kā arī personas, uz kuru iespējām konkursā izraudzītais pretendents balstījies, lai apliecinātu savas kvalifikācijas atbilstību Iepirkuma dokumentos izvirzītajām prasībām, pēc Līguma slēgšanas drīkst nomainīt tikai ar Pasūtītāja rakstveida piekrišanu.
7. PIEDĀVĀJUMU VĒRTĒŠANA UN LĒMUMA PIEŅEMŠANA
7.1. Iesniegto piedāvājumu vērtēšana notiks saskaņā ar Nolikumā izvirzītajām prasībām un Publisko iepirkumu likumu.
7.2. Komisija vērtēs piedāvājuma formas un sastāva atbilstību Nolikuma prasībām, pretendenta atbilstību atlases prasībām un finanšu piedāvājumu.
7.3. Finanšu piedāvājuma vērtēšanas laikā Komisija pārbaudīs, vai piedāvājumā nav aritmētisku kļūdu. Ja Komisija konstatēs šādas kļūdas, tā šīs kļūdas izlabos. Par kļūdu labojumu un laboto piedāvājuma summu tiks paziņots pretendentam, kura pieļautās kļūdas labotas. Vērtējot finanšu piedāvājumu, Komisija ņems vērā labojumus.
7.4. Komisija piedāvājumu katram pretendentam vērtēs par visu Iepirkuma priekšmetu kopumā.
7.5. Iepirkuma Komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas Iepirkuma Līguma slēgšanas tiesības.
7.6. Pretendents, kas iesniedzis nepatiesas ziņas, tiks izslēgts no dalības Iepirkumā.
7.7. Komisija Pretendentu, kuram būtu piešķiramas Līguma slēgšanas tiesības, izslēgs no dalības Iepirkumā:
7.7.1. PIL 42.panta pirmajā daļā noteiktajos gadījumos;
7.7.2. PIL 42.panta otrajā daļā noteiktajos gadījumos; 
7.7.3. Sankciju likuma 111. panta pirmajā daļā noteiktajos gadījumos.
7.8. Par Iepirkuma uzvarētāju tiks atzīts pretendents, kurš atbilst Nolikumā izvirzītajām kvalifikācijas prasībām un iesniedzis Nolikuma prasībām atbilstošu piedāvājumu ar zemāko cenu.
7.9. Ja Komisija pirms lēmuma pieņemšanas konstatēs, ka divu vai vairāku pretendentu finanšu piedāvājumi ir vienādi, Komisija izvēlēsies to pretendentu, kurš tiks noteikts izlozes veidā, uz kuru tiks uzaicināti tie pretendenti, kuru piedāvājumu cenas ir vienādas. Gadījumā, ja kāds no uzaicinātajiem pretendentiem neieradīsies uz izlozi Komisijas norādītajā termiņā, izloze notiks bez attiecīgā pretendenta klātbūtnes.
7.10. Ja pretendenta iesniegtais piedāvājums ir nepamatoti lēts, Komisija rīkojas saskaņā ar PIL 53.panta prasībām. 
7.11. Ja Iepirkumam nav iesniegti piedāvājumi vai arī visi iesniegtie piedāvājumi neatbilst Nolikuma prasībām, Komisija pieņem lēmumu izbeigt Iepirkumu.
7.12. Pēc lēmuma pieņemšanas visi pretendenti 3 (trīs) darba dienu laikā tiks informēti par Komisijas pieņemto lēmumu saskaņā ar Publisko iepirkumu likuma 37.panta otro daļu.
7.13. Ja pretendents, kura piedāvājums atzīts par piedāvājumu ar viszemāko cenu, atsakās slēgt Līgumu vai Līgums netiek noslēgts 5 (piecu) darbadienu laikā pēc uzaicinājuma slēgt Līgumu nosūtīšanas, Komisija ir tiesīga pieņemt lēmumu par Līguma slēgšanu ar nākamo pretendentu, kura piedāvājums ir ar viszemāko cenu, vai pārtraukt Iepirkumu, neizvēloties nevienu piedāvājumu. 
7.14. Ja pieņemts lēmums slēgt Līgumu ar nākamo pretendentu, kura piedāvājums atzīts par piedāvājumu ar viszemāko cenu, bet tas atsakās slēgt Līgumu, Komisija pieņem lēmumu pārtraukt Iepirkumu, neizvēloties nevienu piedāvājumu.
8. IEPIRKUMA LĪGUMS
8.1. Pasūtītājs slēgs Līgumu ar Iepirkuma uzvarētāju saskaņā ar Iepirkuma Tehnisko specifikāciju un uzvarētāja finanšu piedāvājumu tādā redakcijā, kā tas norādīts Nolikuma 5.pielikumā – Līguma projekts.
8.2. Iesniedzot piedāvājumu, pretendents akceptē Līguma noteikumus. Līguma slēgšanas laikā Līguma projekts var tikt precizēts, veicot tajā abpusēji saskaņotus labojumus, kas negroza darījuma būtiskās sastāvdaļas.  
8.3. Līgums ar Iepirkuma uzvarētāju tiek noslēgts 5 (piecu) darbadienu laikā pēc Pasūtītāja attiecīga uzaicinājuma nosūtīšanas pretendentam.
8.4. Līgums stājas spēkā Līgumā noteiktajā kārtībā. Samaksa tiek veikta Līgumā noteiktajā kārtībā.
8.5. Saskaņā ar PIL 29.pantu 10 (desmit) darbadienu laikā pēc tam, kad noslēgts Līgums, Pasūtītājs sagatavo un publikāciju vadības sistēmā publicē informatīvu paziņojumu par Līguma slēgšanas tiesību piešķiršanu. 
9. IEPIRKUMU KOMISIJAS TIESĪBAS UN PIENĀKUMI
9.1. Komisija ir tiesīga:
9.1.1.  prasīt, lai pretendents precizētu informāciju par savu piedāvājumu, ja tas nepieciešams piedāvājuma noformējuma pārbaudei, pretendentu atlasei, piedāvājuma atbilstības pārbaudei, kā arī piedāvājumu vērtēšanai un salīdzināšanai, nosakot termiņu, līdz kuram pretendentam jāsniedz atbilde;
9.1.2.  pieaicināt atzinumu sniegšanai neatkarīgus ekspertus ar padomdevēja tiesībām;
9.1.3.  lemt par Iepirkuma procedūras pārtraukšanu vai izbeigšanu;
9.1.4.  noraidīt piedāvājumus, ja tie neatbilst Nolikuma prasībām;
9.1.5.  neizvēlēties nevienu no piedāvājumiem, ja tie pārsniedz šim nolūkam atvēlētos līdzekļus.
9.2. Komisijai ir pienākums:
9.2.1.  nodrošināt Iepirkuma procedūras norisi un dokumentēšanu;
9.2.2.  pārbaudīt nepieciešamo informāciju kompetentās institūcijās, publiski pieejamās datu bāzēs vai citos publiski pieejamos avotos, ja tas nepieciešams pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai.
10. PRETENDENTA TIESĪBAS UN PIENĀKUMI
10.1. Pretendents ir tiesīgs:
10.1.1.  pirms piedāvājumu iesniegšanas termiņa beigām grozīt vai atsaukt iesniegto piedāvājumu;
10.1.2.  pieprasīt papildu informāciju un uzdot jautājumus Komisijai atbilstoši Nolikumā noteiktajai kārtībai;
10.1.3.  ja Pasūtītājs nepieciešamo informāciju par pretendentu iegūst tieši no kompetentās institūcijas, publiskām datubāzēm vai no citiem avotiem, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.
10.2. Pretendentam ir pienākums:
10.2.1.  sagatavot piedāvājumu atbilstoši Nolikuma prasībām;
10.2.2.  sniegt patiesu informāciju;
10.2.3.  noteiktajā termiņā sniegt atbildes uz Komisijas pieprasījumiem, lai precizētu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, salīdzināšanai un vērtēšanai;
10.2.4.  segt visas izmaksas saistībā ar piedāvājumu sagatavošanu un iesniegšanu;
10.2.5.  sekot līdzi Pasūtītāja Pircēja profilā EIS e-konkursu apakšsistēmā https://www.eis.gov.lv/EKEIS/Supplier/Procurement/180110 ievietotajai aktuālajai informācijai par Iepirkuma norises gaitu, atbildēm uz pretendentu uzdotajiem jautājumiem un skaidrojumiem.
11. PĀRĒJIE NOTEIKUMI
11.1. Pasūtītājs apliecina, ka ievēros pretendenta tiesības uz fiziskās personas datu aizsardzību un apstrādi saskaņā ar spēkā esošajiem tiesību aktiem, tai skaitā Eiropas Parlamenta un padomes 2016. gada 27.aprīļa Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti (Vispārīgā datu aizsardzības regula). 
11.2. Nolikums sastāv no Nolikuma teksta un 5 (pieciem) pielikumiem, kas ir Nolikuma neatņemamas sastāvdaļas:
1.pielikums – Pieteikums dalībai Iepirkumā;
2.pielikums – Tehniskā specifikācija; 
3.pielikums – Finanšu piedāvājuma veidne;
4.pielikums – Apliecinājums par neatkarīgi izstrādātu piedāvājumu;
5.pielikums – Līguma projekts.



1.pielikums 
Iepirkuma ar ID Nr. LNA 2026/10
nolikumam


PRETENDENTA PIETEIKUMS DALĪBAI IEPIRKUMĀ

„ LNA nacionālā dokumentārā mantojuma dokumentu dezinfekcija”
Iepirkuma identifikācijas Nr. LNA 2026/10


	Pretendenta nosaukums
	

	Vienotais reģistrācijas numurs
	

	Juridiskā adrese
	

	Biroja adrese
	

	Kontaktpersona (vārds, uzvārds)
	

	Tālruņa numurs
	

	E-pasts
	

	Pretendenta statuss[footnoteRef:2] [2:  Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus eiro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus eiro un/vai gada bilance kopā nepārsniedz 43 miljonus eiro.] 

	☐ mazais uzņēmums
	☐ vidējais uzņēmums



saskaņā ar iepirkuma „LNA nacionālā dokumentārā mantojuma dokumentu dezinfekcija”, ID Nr. LNA 2026/10, Nolikumu pretendents ar savu parakstu apliecina, ka:
1. ir iepazinies un piekrīt Nolikuma un tā pielikumu noteikumiem, apņemas tos ievērot un izpildīt, piekrīt piedalīties Iepirkumā un garantē Nolikumā noteikto prasību izpildi;
2. Iepirkuma noteikumi ir skaidri un saprotami;
3. pretendenta rīcībā ir visi tehniskie un personāla resursi, lai kvalitatīvi un savlaicīgi nodrošinātu Līguma izpildi noteiktajā apjomā, termiņos un labā kvalitātē;
4. Līguma izpildes apstākļi un apjoms ir skaidri un saprotami, un to var izpildīt atbilstoši Nolikumam, nepārkāpjot normatīvo aktu prasības un publiskos ierobežojumus;
5. uzņemas pilnu atbildību par iesniegto piedāvājumu, tajā ietverto informāciju, noformējumu, atbilstību Nolikuma prasībām. Visas iesniegtās dokumentu kopijas atbilst oriģināliem, sniegtā informācija ir patiesa;
6. ir iepazinies ar Līguma projektā (Nolikuma 5.pielikums) noteiktajiem apmaksas un citiem noteikumiem un piekrīt tiem pilnībā, vienlaicīgi apliecinot to saprotamību un izpildāmību;
7. Pasūtītājs var izmantot piedāvājumā norādītos pretendenta datus, lai iegūtu vai pārbaudītu informāciju, kas nepieciešama lēmuma par Iepirkuma rezultātiem pieņemšanai un Līguma noslēgšanai;
8. nekādā veidā nav ieinteresēts neviena cita pretendenta piedāvājumā, kas iesniegts šajā Iepirkumu procedūrā.



	Vārds, uzvārds, paraksts
	

	Ieņemamais amats[footnoteRef:3] [3:  Paraksta pretendenta paraksttiesīgā amatpersona vai pretendenta atbilstoši pilnvarotā persona (šādā gadījumā jāpievieno pilnvara saskaņā ar nolikuma 4.2.punktu).] 

	

	Datums
	




2.pielikums
Iepirkumam ar ID Nr. LNA 2026/10
TEHNISKĀ SPECIFIKĀCIJA
Iepirkumam “LNA nacionālā dokumentārā mantojuma dokumentu dezinfekcija”

1. Iepirkuma  priekšmets: LNA nacionālā dokumentārā mantojuma dokumentu (turpmāk – Dokumenti) dezinfekcijas pakalpojums, kurā ietilpst:

1.1. Dokumentu pārvietošana, t.sk., dokumentu kastu izcelšana no plauktiem, Dokumentu kraušana kastēs un/vai saiņos, izvietošana uz paletēm, pārvietošana līdz transporta līdzeklim un nogāde uz dezinfekciju.
1.2. Dokumentu dezinfekcijas procesa veikšana, saskaņā ar šīs tehniskās specifikācijas nosacījumiem.
1.3. Dokumentu vēdināšana un uzglabāšana līdz to pārvietošanai uz LNA. 
1.4. Pēc Dokumentu dezinfekcijas, verifikācijas veikšana, testējot dokumentus izlases veidā uz Penicilīna sēnēm, kā arī  nosakot EtO pārpalikumu neatkarīgā laboratorijā pēc Pasūtītāja norādījuma. Verifikācijas apjoms nevar pārsniegt 1 % no kopējā apjoma.
1.5. Dokumentu iekraušana transporta līdzeklī pēc to dezinfekcijas un nogāde LNA.
1.6. Dokumentu izkraušana no transporta līdzekļa un izvietošana arhīva plauktos. 

2. Dezinfekcijas priekšmets
2.1. Dokumentu veids: arhīva materiāli kastēs un neiesaiņotā veidā.
2.2. Dezinfekcijas vienība – dezinfekcijai pakļautā LNA dokumentu daļa viena m3 apmērā, kas atrodas ruļļu saiņos vai ievietoti plastmasas, koka saplākšņa vai kartona kastēs, vai iesaiņoti un novietoti uz eiropaletes (izmēri 1200x800x1750).
2.3. Dezinficējamo dokumentu apjoms: 100 m3. 
2.4. Ar dokumentu stāvokli pretendenti var iepazīties klātienē, vizīti iepriekš saskaņojot ar Nolikuma 1.4. punktā norādīto kontaktpersonu.

3. Izmantojamās dezinfekcijas metodes
3.1. 	LNA inficēto dokumentu dezinfekcija ar etilēna oksīdu, to veicot speciālā vakuuma kamerā. 

4. Dezinfekcijas process
4.1. Zemas temperatūras gāzes dezinfekcija. Temperatūras režīms 40-55°C.
4.2. Relatīvais mitrums dezinfekcijas cikla laikā 40 - 80 % Rh.
4.3.  Dezinfekcijas aktīvās vielas ķīmiskais sastāvs – etilēna oksīds tīrā veidā.
4.4.  Dezinfektanta koncentrācija 450 – 750 mg/l.
4.5. Ekspozīcijas laiks 45 – 90 minūtes.
4.6. Darba spiediens dezinfekcijas cikla laikā 50-900 mbar.

5.  Prasības dezinfekcijas iekārtai
5.1. Dezinfekcijas iekārtas parametriem jāatbilst Latvijas un starptautisko normu un standartu prasībām, un pielietojamajai metodei jānodrošina dokumentu ilgtermiņa saglabāšana, tajā skaitā:
5.1.1. ISO 9001 Kvalitātes pārvaldības sistēmas; 
5.1.2. EN 60204-1  Iekārtu drošības prasības. Elektroiekārtas. Vispārējas prasības;
5.1.3. EN 61010-1  Elektroiekārtas kontroles un mērierīcēm laboratorijā;
5.1.4. TRGS 513  Tehniskie noteikumi bīstamām vielām EtO un formaldehīda iekārtām.

6. Dezinficējamo dokumentu nodošana un saņemšana
6.1. Izpildītājs Dokumentus saņem Pasūtītāja telpās Skandu ielā 14, Rīgā, nodrošina to pārvietošanu uz dezinfekciju un atpakaļ, ieskaitot to salikšanu uz paletēm, iekraušanu pārvietošanas transporta līdzekļos un izkraušanu no tiem, kā arī nepieciešamības gadījumā likšanu kastēs vai saiņos, dokumentu kastu un saiņu izvietošanu plauktos pēc dezinfekcijas.
6.2. Paletes transportēšanai, kā arī, nepieciešamības gadījumā, papildu kastes un saiņus, nodrošina Izpildītājs par saviem līdzekļiem. 
6.3. Izpildītājs veic Dokumentu kastu un saiņu kraušanu un nostiprināšanu uz paletēm, nostiprinot tos ar stūru uzlikām un savelkot ar savilkšanas lentu. Pēc katras paletes sagatavošanas pārvietošanai Izpildītājs, klātesot Pasūtītāja pārstāvim, fiksē pārvietojamo Dokumentu apjomu.
6.4. Pēc dezinfekcijas un Dokumentu pārvietošanas uz Skandu ielu 14, Rīgā, Izpildītājs veic Dokumentu kastu un saiņu novietošanu arhīva plauktos atbilstoši Pasūtītāja nomenklatūrai un norādījumiem.
6.5. Izpildītājs nodrošina Dokumentu saglabāšanu un uzglabāšanu savās telpās gan pirms dezinfekcijas, gan pēc dezinfekcijas. Telpām jābūt piemērotām Dokumentu aprites apjomam līdz 100 m3. Ja izpildītājs veic Dokumentu pārvietošanu uz dezinfekciju un atpakaļ pa daļām, telpu aprites apjomam jāatbilst attiecīgajam Dokumentu daudzumam.
6.6. Izpildītājs nodrošina temperatūras un mitruma režīmu telpās pirms un pēc dezinfekcijas atbilstoši dokumentu glabāšanas noteikumiem (temperatūra - 15-25 °C, gaisa relatīvais mitrums - 30-50% Rh).
6.7. Izpildītājs nodrošina dezinficēto Dokumentu vēdināšanu un uzglabāšanu pēcapstrādes periodā.
6.8. Izpildītājs var veikt Dokumentu pārvietošanu uz dezinfekciju un atpakaļ pa daļām, partiju apjomu saskaņojot ar Pasūtītāju.

7. Dezinficēto dokumentu kvalitātes kontrole
7.1. Pēc dezinfekcijas Izpildītājs nodrošina dokumentu mikrobioloģiskās virsmas verifikāciju, testējot dezinficētos dokumentus izlases veidā uz Penicilīna sēnēm, kā arī  nosakot EtO pārpalikumu pēc dokumentu vēdināšanas. 
7.2. Izpildītājs nodrošina Dokumentu verifikāciju neatkarīgā laboratorijā, pēc Pasūtītāja norādījumiem. Izlases apjoms nevar būt  lielāks par 1% no dezinficējamā apjoma. Verifikācijas rezultātus Izpildītājs iesniedz Pasūtītājam trīs dienu laikā pēc rezultātu saņemšanas.
7.3. Izpildītājs iesniedz Etilēna oksīda datu drošības lapu saskaņā ar ES direktīvām. 
   
8. Citas prasības
LNA 2026/10

LNA 2026/10
8.1.    Izpildītājam jānodrošina darba drošības un ugunsdrošības noteikumu ievērošana, kā arī Dokumentu saglabāšana visā dezinfekcijas procesa un pārvietošanas laikā.

3.pielikums
Iepirkuma ar ID Nr. LNA 2026/10
nolikumam

FINANŠU PIEDĀVĀJUMS IEPIRKUMAM

„LNA nacionālā dokumentārā mantojuma dokumentu dezinfekcija”
Iepirkuma identifikācijas Nr. LNA 2026/10


____________________________________________(uzņēmuma nosaukums)

 piedāvā dokumentu dezinfekcijas pakalpojumu, saskaņā ar Iepirkuma Tehnisko specifikāciju par šādām cenām:

	Nr.p.k.
	Nosaukums
	Daudzums m3
	Cena 1 m3 (bez PVN) EUR
	Summa kopā EUR (bez PVN)

	1.
	Dokumenti neiepakoti vai iepakoti kastēs vai saiņos
	100
	
	

	Kopā:
	




Vērtējot pretendentu piedāvājumus, tiks salīdzināta finanšu piedāvājumu tabulas rinda “Summa kopā, EUR bez PVN”.

Apliecinām, ka finanšu piedāvājumā iekļautas visas izmaksas, kas nepieciešamas Līguma pilnīgai izpildei, tostarp dokumentu pakošanas, kraušanas, pārvietošanas, kastu, saiņu, palešu, transporta, dezinfekcijas materiālu, dezinficēšanas, nodokļu un citas ar Līguma izpildi saistītās izmaksas.


	Pretendenta nosaukums
	

	Vārds, uzvārds, paraksts
	

	Ieņemamais amats[footnoteRef:4] [4:  Paraksta pretendenta paraksttiesīgā amatpersona vai pretendenta atbilstoši pilnvarotā persona.] 

	

	Datums
	




4.pielikums
Iepirkuma ar ID Nr. LNA 2026/10
nolikumam

__________________________
/Pasūtītāja nosaukums/


Apliecinājums par neatkarīgi izstrādātu piedāvājumu

Ar šo, sniedzot izsmeļošu un patiesu informāciju, ________________________
           Pretendenta/kandidāta nosaukums, reģ. Nr.
(turpmāk – Pretendents) attiecībā uz konkrēto iepirkuma procedūru apliecina, ka

1. Pretendents ir iepazinies un piekrīt šī apliecinājuma saturam.

2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.

3. Pretendents ir pilnvarojis katru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.

4. Pretendents informē, ka (pēc vajadzības, atzīmējiet vienu no turpmāk minētajiem):
	☐
	4.1. ir iesniedzis piedāvājumu neatkarīgi no konkurentiem[footnoteRef:5] un bez konsultācijām, līgumiem vai vienošanām, vai cita veida saziņas ar konkurentiem; [5:  Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:
1) iesniedz piedāvājumu šim iepirkumam;
2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam.] 



	☐
	4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu.



5. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2.apakšpunktu, ne ar vienu konkurentu nav bijusi saziņa attiecībā uz:
5.1. cenām;
5.2. cenas aprēķināšanas metodēm, faktoriem (apstākļiem) vai formulām;
5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai
5.4. tādu piedāvājuma iesniegšanu, kas neatbilst iepirkuma prasībām; 
5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

6. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai Līguma slēgšanas tiesību piešķiršanas, vai arī tas ir īpaši atklāts saskaņā ar šī apliecinājuma 4.2.apakšpunktu.

7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, bet ne mazāk kā 700 eiro, un Publisko iepirkumu likums paredz uz 36 mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas ietvaros ir sadarbojies ar to, no naudas soda vai naudas sodu samazinājusi.

Datums______________
	
	
	

	
	
	Paraksts




(Piezīme: Pretendents atbilstoši situācijai aizpilda tukšās vietas šajā formā, kā arī aizpilda pielikumu vai izmanto to kā apliecinājuma paraugu.)


Pielikums
Informācija par Pretendenta saziņu ar konkurentiem saistībā ar konkrēto iepirkumu
	Nr.
	Uzņēmums – konkurents, ar kuru ir bijusi saziņa
	Saziņas veids, mērķis, raksturs un saturs

	
	[Komersanta nosaukums, reģ. Nr.]
	

	
	
	



Datums______________
	
	
	

	
	
	Paraksts






5.pielikums
Iepirkuma ar ID Nr. LNA 2026/10
nolikumam
LĪGUMA PROJEKTS
par LNA nacionālā dokumentārā mantojuma dokumentu dezinfekciju

Līguma datums ir pēdējā elektroniskā paraksta un laika zīmoga datums

	Latvijas Nacionālais arhīvs, reģistrācijas Nr.90009476367, tās direktores Māras Sprūdžas personā, kura rīkojas saskaņā ar Ministru kabineta 2010.gada 28.decembra noteikumiem Nr.1234 “Latvijas Nacionālā arhīva nolikums” (turpmāk – Pasūtītājs) no vienas puses,
___ “______________”, reģistrācijas Nr.________, tās ___________________ personā, kas rīkojas uz __________ pamata ( turpmāk – Izpildītājs), no otras puses, un turpmāk kopā – Puse/s,

pamatojoties uz 2026.gada 19.augusta Latvijas Nacionālā arhīva veiktā iepirkuma Nr. LNA 2026/10 (turpmāk – Iepirkums) rezultātiem, noslēdza šo līgumu (turpmāk – Līgums):


1. Līguma priekšmets
1.1. Izpildītājs apņemas veikt Pasūtītāja nacionālā dokumentārā mantojuma dokumentu (turpmāk – dokumenti) dezinfekciju, kā arī dokumentu pārvietošana uz un no dezinfekcijas (turpmāk – Pakalpojums), atbilstoši Iepirkuma Tehniskajai specifikācijai (1.pielikums) un Izpildītāja  Iepirkumā iesniegtajam Finanšu piedāvājumam (2. pielikums), kas ir neatņemamas Līguma sastāvdaļas.
1.2. Izpildītāja apņemas veikt Pakalpojumu pilnā apmērā līdz 2026.gada __.oktobrim.
1.3. Pēc Pakalpojuma izpildes Puses paraksta pieņemšanas-nodošanas aktu, kurā tiek apstiprināts veiktā Pakalpojuma apjoms un kvalitāte.

2. Līgumcena un norēķinu kārtība
2.1. Izpildītājs apņemas sniegt Pakalpojumu par kopējo summu _________ EUR (___________________________) bez pievienotās vērtības nodokļa (turpmāk – PVN) (turpmāk – Līgumcena), atbilstoši Finanšu piedāvājumam ( 2.pielikums). Pasūtītājs maksā PVN Latvijas Republikas normatīvajos aktos noteiktajā kārtībā un apmērā.
2.2. Pēc Līguma 1.3. punktā noteiktā pieņemšanas – nodošanas akta parakstīšanas, Izpildītājs iesniedz Pasūtītājam sagatavotu elektronisku strukturētu rēķinu, nosūtot to uz e-adreses apakšadresātu: EINVOICE@90009476367.
2.3. Izpildītājs rēķinā norāda šādu informāciju: Pasūtītāja un Izpildītāja rekvizīti, Pakalpojuma apjoms un termiņš, līdz kuram jāveic apmaksa.
2.4. Samaksu Pasūtītājs veic 20 (divdesmit) dienu laikā pēc rēķina saņemšanas, pārskaitot maksu uz Izpildītāja norādīto bankas kontu. 
2.5. Par samaksas veikšanas dienu ir uzskatāms Pasūtītāja maksājuma dokumentā norādītais bankas atzīmes datums.
2.6. Gadījumā, ja Līguma izpildes gaitā stājas spēkā izmaiņas Latvijas Republikas normatīvajos aktos, kas nosaka pievienotās vērtības nodokļa (PVN) likmes lielumu, tad par nemainīgu tiek uzskatīta Līgumcena, bet PVN tiek piemērots atbilstoši Latvijas Republikas normatīvo aktu aktuālajai redakcijai.

3. Pušu atbildība
3.1. Puses ir atbildīgas par Līguma saistību pienācīgu un savlaicīgu izpildi, saskaņā ar Līgumu un Latvijas Republikas normatīvajiem aktiem.
3.2. Izpildītājs ir atbildīgs par dokumentu saglabāšanu, bojājumu, nozaudēšanu vai iznīcināšanu, kas radusies Izpildītāja vainas vai tā piesaistīto personu darbības vai bezdarbības rezultātā, no to pieņemšanas brīža līdz nodošanai atpakaļ Pasūtītājam pēc dezinfekcijas.
3.3. Izpildītājs ir atbildīgs par zaudējumiem, kas Pasūtītājam radušies Izpildītāja vainas dēļ, veicot dokumentu pārvietošanu, dezinfekciju vai citas ar Līgumu izpildi saistītas darbības.
3.4. Ja Izpildītāja vainas dēļ dokumenti tiek bojāti, nozaudēti vai iznīcināti, Izpildītājs atlīdzina Pasūtītājam faktiskos zaudējumus normatīvajos aktos un Līgumā noteiktajā kārtībā.
3.5. Pasūtītājs ir atbildīgs par zaudējumiem, kas Izpildītājam radušies Pasūtītāja vainas vai Līgumā noteikto saistību neizpildes vai nepienācīgas izpildes dēļ.
3.6. Ja vienas Puses vainas vai neuzmanības dēļ ir kļuvusi apgrūtināta otras Puses saistību izpilde, cietušā Puse neatbild par savu saistību pienācīgu izpildi.
3.7. Izpildītājs nav tiesīgs Pakalpojuma izpildi nodot trešajai personai bez Pasūtītāja rakstveida piekrišanas un ir tieši atbildīgs par Līguma saistību izpildi.
3.8. Pusei, kurai kļūst zināms par apstākļiem, kas Pakalpojuma sniegšanas procesā var radīt dokumentu bojāšanās vai iznīcināšanas risku, ir pienākums nekavējoties par to informēt otru Pusi.
3.9. Par Pakalpojuma izpildes kavējumu Izpildītājs maksā Pasūtītājam nokavējuma procentus 0,1% apmērā par katru pakalpojuma izpildes nokavēto dienu, bet ne vairāk kā 10% Līguma summas.
3.10. Par apmaksas termiņa neievērošanu Pasūtītājs maksā Izpildītājam nokavējuma procentus 0,1% apmērā no nokavētā maksājuma summas par katru nokavēto dienu, bet ne vairāk kā 10% no nokavētās maksājuma summas. Nokavējuma procentu samaksa neatbrīvo Puses no Līguma saistību izpildes.
3.11. Ja Pakalpojuma veikšanas laikā vai pēc Pakalpojuma pieņemšanas – nodošanas akta parakstīšanas, Pasūtītājs konstatē ka dokumentu dezinfekcija nav veikta atbilstošā kvalitātē, Izpildītājam ir pienākums to veikt atkārtoti. Šādā gadījumā dokumentu dezinfekcija tiek veikta  par Izpildītāja līdzekļiem.

4. Nepārvarama vara un ārkārtēja situācija
4.1. Puses nav atbildīgas par Līguma neizpildi vai nepienācīgu izpildi nepārvaramas varas vai ārkārtējas situācijas apstākļu iestāšanās gadījumā (piemēram, karadarbība, dabas katastrofas, ugunsgrēks u.c.), kurus Puses nevarēja paredzēt Līguma noslēgšanas brīdī un novērst ar saprātīgiem, savā rīcībā esošiem līdzekļiem, kuri aizliedz vai ierobežo Pušu darbību un tiešā veidā ietekmē saistību izpildi. Šādā gadījumā aizkavēto saistību izpildes termiņš tiek atlikts uz laiku, kamēr pastāv nepārvaramas varas vai ārkārtējas situācijas apstākļi.
4.2. Par nepārvaramas varas apstākļiem atzīst notikumu, kas atbilst visām šīm pazīmēm:
4.2.1. no kura nav iespējams izvairīties un kura sekas nav iespējams pārvarēt;
4.2.2. kurus Līguma slēgšanas brīdī nebija iespējams paredzēt;
4.2.3. kas nav radies Puses, vai tās kontrolē esošas personas kļūdas vai rīcības dēļ;
4.2.4. kas padara saistību izpildi ne tikai apgrūtinošu, bet arī pilnīgi neiespējamu.
4.3. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Paziņojumā jānorāda, kādā termiņā pēc Puses uzskata ir iespējama un paredzama viņas Līgumā paredzēto saistību izpilde, un, pēc pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Savlaicīga paziņojuma neiesniegšana Pusei liedz tiesības atsaukties uz nepārvaramas varas apstākļiem.
4.4. Līguma izpildes termiņu var pagarināt uz nepārvaramas varas notikumu darbības laiku, kā arī Pusēm vienojoties uz laika posmu, kas ļautu pilnībā izpildīt Līgumā paredzētās saistības.
4.5. Ja Līguma 4.1.punktā minētie apstākļi turpinās ilgāk par 2 (diviem) kalendārajiem mēnešiem, Puses ir tiesīgas vienpersoniski izbeigt Līgumu.

5. Līguma termiņš un izbeigšanas nosacījumi
5.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz 2026.gada _________________ vai līdz Līgumā paredzēto Pušu saistību pilnīgai izpildei.
5.2. Puses var izbeigt Līgumu pirms Līguma termiņa beigām, Pusēm rakstveidā savstarpēji vienojoties.
5.3. Pasūtītājs var nekavējoties izbeigt Līgumu, ja Izpildītājs Līguma noslēgšanas vai Līguma izpildes laikā ir:
5.3.1. sniedzis nepatiesas ziņas vai apliecinājumus;
5.3.2. pārkāpis normatīvos aktus attiecībā uz Līguma slēgšanu vai izpildi;
5.3.3. pārkāpj vai nepilda citus būtiskus Līgumā paredzētus pienākumus;
5.3.4. Pasūtītājam nodarījis zaudējumus;
5.3.5. patvaļīgi pārtraucis Līguma izpildi, tajā skaitā tas nav sasniedzams juridiskajā adresē vai deklarētajā dzīvesvietas adresē;
5.3.6. noskaidrojas, ka Izpildītājs nav spējīgs izpildīt Pakalpojumu saskaņā ar Līguma noteikumiem;
5.3.7. Izpildītājs pārtrauc savu darbību kā juridiska persona un tam nav tiesību un saistību pārņēmēja;
5.3.8. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
5.3.9. ja Līguma izpildes laikā attiecībā pret Izpildītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.4. Līguma neizdevīgums, pārmērīgi zaudējumi, būtiskas nelabvēlīgas izmaiņas, izpildes grūtības un citi līdzīgi apstākļi nav pamats Līguma izbeigšanai no Izpildītāja puses.

6. Konfidencialitāte un datu aizsardzība
6.1. Puses apņemas ievērot no otras Puses saņemtās informācijas konfidencialitāti, neizpaust šādu informāciju trešajām personām, izņemot tiesību aktos noteiktajos gadījumos un kārtībā. Konfidencialitātes nosacījums attiecas uz rakstveida informāciju, kā arī mutvārdu informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.
6.2. Puses vienojas, ka, ja Līguma izpildes nodrošināšanai Pasūtītājs nodod Izpildītājam fizisko personu datus (turpmāk – personas dati), Izpildītājs ir Pasūtītāja nodoto personas datu pārzinis. Izpildītājs ir atbildīgs par tam nodoto personas datu aizsardzību, atbilstoši spēkā esošajam personas datu aizsardzības tiesiskajam regulējumam.

7. Citi noteikumi
7.1. Jebkuras nesaskaņas, domstarpības vai strīdi tiks risināti savstarpēju sarunu ceļā. Nepieciešamības gadījumā tiek sagatavota rakstveida vienošanās, kas pēc parakstīšanas kļūst par Līguma neatņemamu sastāvdaļu.
7.2.  Ja strīdus Pušu starpā par jautājumiem, kas izriet no Līguma, neizdodas atrisināt pārrunu kārtībā 10 (desmit) darba dienu laikā pēc vienas Puses pieprasījuma iesniegšanas otrai Pusei, strīds risināms tiesā Latvijas Republikas normatīvajos aktos noteiktajā kārtībā.
7.3. Līguma parakstītāji garantē, ka tiem ir visas tiesības un pilnvaras savu pārstāvamo vārdā slēgt Līgumu, ar to iegūstot savu pārstāvamo vārdā Līgumā minētās tiesības un pienākumus. Ja Līguma parakstītājs tā noslēgšanas brīdī nav bijis pilnvarots pārstāvēt pusi, par kuras pārstāvi uzdodas, tad viņš uzņemas pats kā fiziska persona visas saistības no parakstītā Līguma un atbild par to izpildi ar visu savu mantu.
7.4.  Līgumu var papildināt, grozīt vai izbeigt, Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām pēc to abpusējas parakstīšanas.
7.5.  Ja kādai no Pusēm tiek mainīti rekvizīti (izņemot informāciju par Izpildītāja bankas norēķinu kontu), tad Puses nekavējoties elektroniski paziņo to viens otram. Ja kāda no Pusēm, iestājoties šādam gadījumam, neizpilda šā apakšpunkta nosacījumus, tā neizvirza pretenzijas otrai Pusei. Par bankas norēķinu konta maiņu Izpildītājs paziņo Pasūtītājam rakstveidā (pa pastu vai elektroniski, izmantojot drošu elektronisko parakstu).
7.6. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.
7.7. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu interpretāciju.
7.8. Pasūtītāja par Līguma izpildi atbildīgais pārstāvis Līguma izpildes laikā:_____, tālrunis: +371 ________, e-pasta adrese: _________@___.__.
7.9. Izpildītāja par Līguma izpildi atbildīgais pārstāvis Līguma izpildes laikā: _________, tālrunis: +371 ________, e-pasta adrese: _________@___.__ un _________, tālrunis: +371 _________, e-pasta adrese: _________@___.__.
7.10. Pušu Līguma 7.8. un 7.9.punktā norādītie pārstāvji ir atbildīgi par visu Līguma nosacījumu izpildes nodrošināšanu un uzraudzīšanu, tai skaitā par Pakalpojuma pieņemšanas un nodošanas organizēšanu, pieņemšanas-nodošanas dokumentu sagatavošanu, parakstīšanu un iesniegšanu, savlaicīgu rēķinu iesniegšanu, pieņemšanu, apstiprināšanu un nodošanu apmaksai.
7.11. Līgums sagatavots elektroniska dokumenta veidā, tiek parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
7.12. Līgumam ir divi pielikumi:
7.12.1. 1. pielikums – Tehniskā specifikācija
7.12.2. 2. pielikums – Finanšu piedāvājums

8. Pušu juridiskās adreses un rekvizīti:

Pasūtītājs:			                	    Izpildītājs:
	Latvijas Nacionālais arhīvs
Šķūņu ielā 11, Rīgā, LV-1050
Reģ.nr.90009476367
Tālr.: +371 20043706
E-pasts: pasts@arhivi.gov.lv
Banka: Valsts kase
Konts: LV53TREL2220663003000
Kods:TRELLV22

 [paraksts]

Direktore Māra Sprūdža
	___ “_________________”
______________________, LV-____
Reģ.nr.________________
Tālr.: +371 _______________
E-pasts: 
Banka: 
Konts: 
Kods:

[paraksts]

______________ ____________________

